Alan Stivell

**Alan Stivell**, gebaore **Alan Cochevelou** op 6 januari, 1944, is 'ne Bretoense muzikaant en dichter. Z'ne keendertied brach e dör in Paries, oeë e kènnis makde mèt de muziek van de väöle bevolkingsgroepe va Fraankriek, mae ooch va Algerije en Marokko, die dao wónne. E begoes zich evvel ooch te interessere vör de muziek van z'n familie, die oet d'r Bretonse, de Morbihan, aafkomstig waor. Es tiener góng-e dèk daoheen truuk. D'r artiestenaam *Stivell* betekent brón in 't Bretoens. Dizze naam refereert zoewaal nao d'r Bretoense revival es nao ziene echte naam *Cochevelou*, dae zich óntwikkelde oet *kozh stivelloù*, ofwaal *de aow brónne*.

## Historie
In 1953 makde Alan Stivell's vader, *Georges Cochevelou*, 'n keltische harp in d'r traditionele Bretoense sjtiel, en Alan begoes direc 't instrumaent te besjpäöle. E lieërde zich 't Bretoens en de traditioneel daanse. Ooch begoes e mèt 't besjpäöle van d'r doedelzak en d'r bómbardón. E wón versjèjje Bretonse folkfestivals.
Alan's örsjte plaat kieëm oet in 1959, 'ne single dae gevolgd waoërt dör de LP *Telenn Geltiek* in 1960. Mèt 'n nuuj harp mèt broonze sjnaore begoes Stivell te experimentere mèt modern muzieksjtijle en trooj in Londe óp mèt de Moody Blues. In 1970 waoërte zien örsjte hits oetbrach, de singles "Broceliande" and *Reflets*, allebèj op Philips record label. 

E waoërt al flót in verbaand brach mèt en bezieë es d'r initiator van d'r Bretonse revival, zieëker nao 't oetbrènge van 't instrumentaal album in 1971 *Renaissance de la Harpe Celtique*.

Alan Stivell's roem goof 'm de kaans öm roond te toere dör Fraankriek, Canada, Engelaand en de Amerika. E bleef plate oetbrènge, en publiceerde 'ne dichbundel mèt Bretoense gedichte in 1976. Mèt z'n *Symphonie Celtique* 1980, vermengde-e vör de örsjte kieër rock-elemaente, 'n symphonie orkest, keltische instrumaente en neet-Europese ethnische elemaente wie d'r Berber vocalist Djourha en sitarist Narendra Bataju. 

D'r folkrevival begoes in de jaore 80 nao te laote, mae toch bleef Stivell populair. E bleef toere roond de waelt en wèrkde same mèt Kate Bush. In de 90er jaore makde e plate mèt Bush mae ooch mèt d'r Fraanse zenger Laurent Voulzy, d'r Ierse traditionele performer Shane MacGowan en d'r Senegalese zenger Doudou N'Diaye Rose. Dit resulteerde in 't album *Again* dat väöral in Fraankriek erg populair waoërt en 'n begin makde mèt 'n nuuj keltische golf. Z'n plate in de late 90er jaore bevatte mieë oetgesjpraoke rockelemaente. E bleef samewèrke mèt versjèjje muzikaante zoewie Paddy Moloney (van The Chieftains), Jim Kerr (van de Simple Minds), Khaled en Youssou N'Dour in z'n internationaal album *1 Douar / 1 Earth*.

Alan Stivell's brach z'n 21ste LP *Au-delà des mots-Beyond Words* oet in 2002, oeë-in Stivell zès versjèllende harpe besjpeuld.

In 2004, 'n DVD, *Parcours* is oetbrach dör Fox-Pathé.
In dat jaor sjreef-e e book mèt Jean-Noël Verdier, *Telenn, la harpe bretonne* , oetbrach dör Le Télégramme.

In 2006, kieëm 'ne nuuje CD *Explore* oet in Fraankriek en aander leng, gedistribueerd dör Harmonia Mundi.

## Manau

De Fraanse Hip-Hop-Formatie Manau adapteerde 't refrein oet 't dör Stivell gepopulariseerd Leed " Tri Martolod" vör hunne hit "La tribu de Dana", oeëdör 't töt rechzake kieëm tösje de twieë partieje.

## Discografie
* *Telenn Geltiek / Harpe celtique* (1964)
* *Reflets / Reflections* (1970)
* *Renaissance de la Harpe Celtique* (1971)
* *A l'Olympia* - Live (1972)
* *[[Chemins De Terre|Chemins de terre / From Celtic Roots]]* (1973)
* *E Langonned / A Langonnet* (1974)
* *Grand Succès d'Alan Stivell* (c 1975)
* *[[In Dublin (Alan Stivell album)|E Dulenn / Live In Dublin]]* (1975)
* *Trema'n inis / Vers l’Île* (1976)
* *Roak Dilestra - Avant d'accoster / Before Landing* (1977)
* *Un Dewezh barzh gêr _ Journée a la maison / A Homecoming* (1978)
* *International Tour - Tro ar Bed* (1979)
* *[[Symphonie Celtique]] - Tir na-nOg* / Celtic Symphony (1979)
* *Terre des vivants / Bed an dud vew* (1981)
* *Alan Stivell* (c 1982)
* *Légende / Legend / Mojenn*	(1983)
* *Harpes du Nouvel Âge / Telenn a' Skuih-dour* (1985)
* *The Mist Of Avalon* (1991)
* *Again* (1993)
* *Brian Boru* (1995)
* *70/95 Zoom* (c 1997)
* *1 Douar / 1 Earth* (1998)
* *Back To Breizh* (1999)
* *Au-delà des mots / Beyond Words* (2002)
* *Explore* (2006)
* *Emerald* (2009)
* *Ar Pep Gwellañ* (c 2012)
* *AMzer* (2015)
* *Human~Kelt* (2018)

## Extern leenke
*Alan Stivell (Inglish, Bretoen en Fraans)
*Alan Stivell's blog
*Album track listings